b'\n_START_ARTICLE_\nElektronvolts\n_START_SECTION_\nElektronvolta mol\xc4\x81rais ekvivalents\n_START_PARAGRAPH_\n\xc4\xb6\xc4\xabmij\xc4\x81 bie\xc5\xbei tiek izmantots elektronvolta mol\xc4\x81rais ekvivalents, kas vien\xc4\x81ds ar 1 eV reizin\xc4\x81jumu ar Avogadro skaitli. Skaitliski tas atbilst 96 485,3383(83) J jeb Faradeja konstantei. Ja viens mols elektronu tiek p\xc4\x81rnests starp punktiem ar potenci\xc4\x81lu starp\xc4\xabbu 1 V, tad tas ieg\xc5\xabst vai zaud\xc4\x93 elektronvolta mol\xc4\x81rajam ekvivalentam atbilsto\xc5\xa1u ener\xc4\xa3iju.\n_START_SECTION_\nDaudzk\xc4\x81rt\xc5\x86i\n_START_PARAGRAPH_\nKodolfizik\xc4\x81 un element\xc4\x81rda\xc4\xbci\xc5\x86u fizik\xc4\x81 parasti izmanto elektronvolta daudzk\xc4\x81rt\xc5\x86us - kiloelektronvoltu (1 keV=10\xc2\xb3 eV), megaelektronvoltu (1 MeV=10\xe2\x81\xb6 eV), gigaelektronvoltu (1 GeV=10\xe2\x81\xb9 eV), teraelektronvoltu (1 TeV=10\xc2\xb9\xc2\xb2 eV).'